DELEGACIÓN ATRIBUCIÓNS PROCEDEMENTOS SANCIONADORES TRÁFICO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 22/06/2015)

O Sr. Alcalde, o día 13 de xuño de 2015, ditou o seguinte decreto: De conformidade co establecido no artigo 7. a) do Real Decreto Lexislativo 339/1990, de 2 de marzo, polo que se aproba o texto articulado da Leis sobre o tráfico, circulación de vehículos a motor e seguridade vial, modificada pala Lei 19/2001, de 19 de decembro, compete ao municipio a denuncia das infraccións que se cometan nas vías urbanas da súa titularidade e a sanción das mesmas, precisando o artigo 68.2 da devandita lei que a sanción por estas infraccións corresponde aos respectivos alcaldes, os que poderán delegar esta facultade de acordo coa lexislación aplicable. No procedemento sancionador debe establecerse a debida separación entre a fase instrutora e a sancionadora que serán exercidas por órganos distintos (artigos 134.2 la Lei 30/1992, de 26 de novembro, de réxime xurídico das administracións pública se do procedemento administrativo común), polo que esta alcaldía, no exercicio das súas atribucións e ao amparo do disposto nos artigos 124.5 da Lei 7/1985, de 2 de abril, reguladora de bases de réxime local e o artigo 13 da Lei 30/1992, DECRETO PRIMEIRO: A iniciación dos procedementos sancionadores por infracción ás normas de circulación e tráfico que se cometan en vías de titularidade municipal correspóndelle ao Alcalde. SEGUNDO: A instrución dos procedementos sancionadores aos que se refire o apartado primeiro corresponderalle ao/á xefe/a do Negociado de multas de tráfico do Concello de Pontevedra, quen practicará a notificación das denuncias non efectuadas polos denunciantes, e formulará propostas de resolución con notificación aos presuntos infractores. No caso de ausencia, vacante ou enfermidade do xefe/a do Negociado de multas de tráfico substituirase en primeiro termo polo/a xefe/a do Servizo de disciplina urbanística, medio ambiental e policía administrativa, e de estar este/a último/a ausente, vacante ou enfermo/a polo técnico/a do Servizo de disciplina urbanística, medio ambiental e policía administrativa. TERCEIRO: A imposición de sancións, previa tramitación do procedementos regulamentario esta delegado na concellaría responsable da Área de urbanismo, protección cidadá, servizos e festas por decreto do alcalde de data 13 de xuño de 2015. CUARTO: Os recursos de reposición contra as sancións impostas pola concellaría responsable, deberán ser resoltos por esta, delegándose nesta as atribucións necesarias para a súa resolución QUINTO: A notificación aos interesados das resolucións sancionadoras e dos recursos interpostos, efectuaranse polo/a xefe/a do Negociado de multas de tráfico do Concello de Pontevedra. No caso de ausencia, vacante ou enfermidade do xefe/a do Negociado de multas de tráfico substituirase en primeiro termo polo/a xefe/a do Servizo de disciplina urbanística, medio ambiental e policía administrativa, e de estar este/a último/a ausente, vacante ou enfermo/a polo Técnico/a do Servizo de disciplina urbanística, medio ambiental e policía administrativa. Así o decreta e ordena o Excmo. Sr. Alcalde do Excmo. Concello de Pontevedra o 13 de xuño de 2015, ante o Secretario da Administración Municipal que da fe do presente acto. O que se fai público para xeral coñecemento e oportunos efectos. Pontevedra, a 13 de xuño de 2015.—O Alcalde, Miguel A. Fernández Lores.